Air Indian Boeing 747-400 Lontoossa. Yhtiö luopui 747-laivastostaan vuonna 2022.
**Air India** (hindiksi एअर इंडिया) (IATA: **AI**, ICAO: **AIC**, kutsukoodi: **AIRINDIA**) on Intian kansallinen lentoyhtiö, joka on perustettu vuonna 1932. Valtio-omisteinen Air India hallitsi aiemmin Intian liikenneilmailua monopoliaseman turvin, jonka sille takasi Intian lainsäädäntöön vuonna 1953 ratifioitu ja vuonna 1994 kumottu Air Corporations Act. Kilpailun vapauduttua vuonna 1994 yhtiö on saanut useita kilpailijoita ja on vuonna 2012 markkinaosuudeltaan enää neljänneksi suurin intialainen lentoyhtiö Jet Airwaysin, IndiGon ja SpiceJetin jälkeen. *lähde?*

Yhtiön kotipaikka sijaitsee Mumbaissa ja solmukohtana toimii Indira Gandhin kansainvälinen lentoasema Delhissä. Myös Chhatrapati Shivajin kansainvälinen lentoasema toimii tärkeänä vaihtokohteena yhtiön lennoilla. Air India operoi 89 lentokoneen laivastollaan 55 eri kohteeseen ympäri maailman. Air India lentää Aasiaan ja Eurooppaan, Afrikkaan, Lähi-itään, Australiaan, Pohjois-Amerikkaan. Air Indialla on kaksi omaa tytäryhtiötä, Air India Express ja Air India Regional.

Air India liittyi Star Allianssin jäseneksi 11. heinäkuuta 2014.

Air Indian logo oli vuoteen 2007 saakka jousipyssyllä tähtäävä kentauri. Yrityksen maskotti on kumartava turbaanipäinen maharadža.

27. tammikuuta 2022 Tata Group osti 100% osuuden Air Indiasta kaupassa, jonka hinnaksi muodostui 2,4 miljardia dollaria. Helmikuussa 2023 yhtiö julkisti konetilauksen, joka lähes 500 koneyksilöä kattavana on historian suurin liikennelentokonetilaus. Tilaus sisältää 470 varmaa tilausta ja 370 optiota, joista 220 tulee Boeingilta ja 250 Airbusilta.

Historia
--------

Air India perustettiin nimellä **Tata Airlines** vuonna 1932 intialaisen liikemiehen J. R. D. Tatan johdolla.

Vuonna 1948 Intian hallitus lunasti lentoyhtiöstä 49 % osakkeita. Vuonna 1953 Intian hallitus osti koko lentoyhtiön. Yhtiön nimeksi tuli **Air India**. Se oli jonkin aikaa **Air India International**.

Onnettomuudet
-------------

Air Indian Kashmir Princess -matkustajakone räjähti Etelä-Kiinan merellä 11. huhtikuuta vuonna 1955. 11 matkustajaa ja viisi henkilökuntaan kuuluvaa kuoli.

Air Indian lento räjähti 24. tammikuuta vuonna 1966. 106 matkustajaa ja 11 henkilökuntaan kuuluvaa kuoli.

Air Indian lento 855 putosi Arabianmereen juuri kun oli noussut Chatrapati Shivajin kansainväliseltä lentoasemalta Mumbaista 1. tammikuuta 1978 ja kaikkiaan 213 ihmistä kuoli.

Air Indian lento 182 räjähti 23. kesäkuuta vuonna 1985. Kone oli Montreal–Lontoo–Delhi–Bombay reitillä, kun se räjähti Irlannin rannikon yläpuolella. Kaikki 307 matkustajaa ja 22 henkilökuntaan kuuluvaa kuolivat.

Laivasto
--------

Airbus A321-200
Boeing 747-400
Boeing 777-200LR
Boeing 787-8
Huhtikuussa 2014 Air Indialla oli 97 matkustajakoneen laivasto, joka koostuu Airbusin valmistamista lyhyen kantaman koneista ja Boeingin valmistamista pitkän kantaman koneista. Tämän lisäksi Air Indialla on yhdeksän koneen rahtilaivasto, joka on maalattu Air India Cargon väreihin.

Alla olevassa listassa on nykyinen laivasto sisältäen vuokratut koneet. Listassa ei ole tytäryhtiöitä.

**Air Indian laivasto**| Konetyyppi | Lukumäärä | Tilauksia | Matkustajapaikkoja | Huomautuksia |
| --- | --- | --- | --- | --- |
| F |  J |  Y | Yhteensä |
| Airbus A319 | 22 | — | — | 8 | 114 | 122 |  |
| — | — | — | 144 | 144 | 3 konetta vuokrattuna. |
| Airbus A320 | 4 | — | — | 12 | 138 | 150 | 6 konetta myyty ja vuokrattu takaisin. |
| Airbus A320neo | 7 | 7 | — | 20 | 126 | 146 |
| Airbus A321 | 20 | — | — | 12 | 170 | 182 |  |
| Boeing 747-400 | 4 | — | 12 | 26 | 385 | 423 | 3 konetta myyty ja vuokrattu takaisin |
| Boeing 777-200LR | 8 | — | 8 | 35 | 195 | 238 |  |
| Boeing 777-300ER | 12 | 3 | 4 | 35 | 303 (305) | 342 (344) | Sisältää tilauksessa olevat kolme konetta, jotka tulevat Intian valtion VIP-kuljetuksiin. |
| Boeing 787 Dreamliner | 27 | — | — | 18 | 238 | 256 |  |
| ATR 42-300 | 1 | — | — | — | 48 | 48 |  |
| ATR 72-600 | 5 | — | — | — | 70 | 70 |  |

Air Indian Boeing-asiakaskoodi on 37 (joka merkitsee koneen mallinimen perässä koneen tilaajaa, esim. 747-437 on Air Indian tilaama 747). Tammikuussa 2013 Air Indian laivaston keski-ikä oli 8,3 vuotta. 4. elokuuta 1993 Air India otti vastaan ensimmäisen Boeing 747-400:sensa, rekisterillä *VT-ESM* ja nimellä *Konark*. Kone poistettiin käytöstä ja romutettiin Mumbaissa toukokuussa 2011. Yhtiön ensimmäinen Boeing 777-200LR-kone toimitettiin 26. heinäkuuta 2007. Kone nimettiin Intian valtion mukaan *Andhra Pradeshiksi*. Air India vastaanotti ensimmäisen Boeing 777-300ER:nsä 9. lokakuuta samana vuonna. Kone nimettiin *Bihariksi*. Ensimmäisen Boeing 787 Dreamlinerinsa yhtiö vastaanotti 6. syyskuuta 2012, ja liikenne alkoi 19. syyskuuta 2012. Helmikuussa 2013 Air India operoi viidellä Boeing 747:llä, 20 Boeing 777:llä ja kuudella Boeing 787 Dreamlinerilla.

Boeingien lisäksi Air India operoi myös monenlaisilla Airbus-koneilla. Vuonna 1989 Indian Airlines otti käyttöön Airbus A320-200-koneen, jota Air India käyttää nyt niin Intian sisäisillä kuin lyhyillä ulkomaanlennoillakin. Vuonna 2005 Indian Airlines otti käyttöön pienemmän A319:n, jota käytetään nykyisin pääasiassa kotimaan reiteillä. Yhdistymisen jälkeen vuonna 2007 Air India otti käyttöön myös A320-perheen suurimman koneen, A321:n, operoidakseen pääasiassa kansainvälisiä lyhyen ja keskipitkän matkan reittejä. Samaan aikaan Air India vuokrasi Airbus A330-koneita keskipitkän matkan kansainvälisille reiteilleen.

### Uusien koneiden tilaukset

11. tammikuuta 2006 Air India ilmoitti tilaavansa 68 uutta konetta: 8 Boeing 777-LR:ää, 15 Boeing 777-300ER:ää, 18 Boeing 737-800:sta ja 27 Boeing 787 Dreamlineria. 18 737:aa siirrettiin myöhemmin Air India Expressille. Kaikkien tilattujen Dreamlinerien tilaukset odotetaan tapahtuvan vuoteen 2016 mennessä. Helmikuussa 2023 yhtiö julkisti konetilauksen, joka lähes 500 koneyksilöä kattavana on historian suurin liikennelentokonetilaus. Tilaus sisältää 470 varmaa tilausta ja 370 optiota, joista 220 tulee Boeingilta ja 250 Airbusilta.

### Käytössä olleet koneet

**Air Indian operoimat koneet (1970–1999)**
| Konetyyppi | Yhteensä | Otettukäyttöön | Poistettukäytöstä |
| --- | --- | --- | --- |
| Airbus A300-100 | 1 | 1994 | 1994 |
| Airbus A300-200 | 4 | 1982 | 2002 |
| Airbus A310-300 | 29 | 1986 | 2012 |
| Airbus A330-200 | 2 | 2007 | 2013 |
| Boeing 747-200 | 14 | 1971 | 2000 |
| Boeing 747-300 | 3 | 1988 | 2008 |
| Boeing 767-300 | 2006 | 2008 |
| Douglas DC-8-600F | 11 | 1977 | 1986 |
| Douglas DC-8-700F | 4 | 1983 | 1995 |
| Lockheed L-1011 TriStar | 1 | 1995 | 1996 |

**Air Indian operoimat koneet (2000–)**| Konetyyppi | Yhteensä | Otettukäyttöön | Poistettukäytöstä |
| --- | --- | --- | --- |
| Airbus A319 | 24 | 2005 | Käytössä |
| Airbus A321 | 20 | 2007 | Käytössä |
| Airbus A330-200 | 2 | 2007 | Käytössä |
| Boeing 757-200 | 1 | 2007 | 2007 |
| Boeing 767-300 | 3 | 2006 | 2008 |
| Boeing 777-200 | 1 | 2006 | 2010 |
| Boeing 777-200ER | 3 | 2005 | 2011 |
| Boeing 777-200LR | 8 | 2007 | Käytössä |
| Boeing 777-300ER | 12 | 2007 | Käytössä |
| Boeing 787-8 | 6 | 2012 | Käytössä |

Yllä mainittujen koneiden lisäksi Air India operoi useilla muilla koneilla, muun muassa De Havilland Puss Motheilla, Douglas DC-2:lla, Douglas DC-3:lla, sekä Lockheed L-1049 Constellationilla 1960-luvulle asti. Niiden jälkeen Air India aloitti lennot Boeing 707:llä ja De Havilland Cometilla.

Lähteet
-------

1. ↑  **Määritä nimeke!** *planespotters.net*.
2. ↑  **Määritä nimeke!** *airindia.in*.
3. ↑  **Määritä nimeke!** *staralliance.com*.
4. ↑  Air India liittyy Star Allianceen | lentoposti.fi *www.lentoposti.fi*.  29.6.2014. Viitattu 5.12.2022.
5. ↑  Aditi Shah: Tata regains Air India control in privatisation victory for Modi *Reuters*.  27.1.2022. Viitattu 5.12.2022. (englanniksi)
6. 1 2  Air India made the largest plane order in commercial aviation history *Quartz*.  15.2.2023. Viitattu 23.2.2023. (englanniksi)
7. 1 2  Aditi Shah, Tim Hepher: Air India seals record order for about 500 jets from Airbus, Boeing *Reuters*.  11.2.2023. Viitattu 15.2.2023. (englanniksi)
8. 1 2  Mikko Pulliainen: Air India tekee maailman suurimmat lentokonekaupat – Hankkii lähes 500 uutta matkustajakonetta *Tärkeimmät talousuutiset | Kauppalehti*. Viitattu 15.2.2023.
9. ↑  Airindia.ch, History (Arkistoitu – Internet Archive)
10. ↑  flightglobal.com, Aviation History>>1948>>1948 - 0722.PDF
11. ↑  100.000 saa joka keksii syyllisen.  *Helsingin Sanomat*, 13.6.1955, s. 1.
12. ↑  Harro Ranter: ASN Aircraft accident Lockheed L-749A Constellation VT-DEP Great Natuna Islands *aviation-safety.net*. Viitattu 4.11.2021.
13. ↑  Harro Ranter: ASN Aircraft accident Boeing 707-437 VT-DMN Mont Blanc *aviation-safety.net*. Viitattu 4.11.2021.
14. ↑  Harro Ranter: ASN Aircraft accident Boeing 747-237B VT-EBD Bombay-Santacruz Airport (BOM) *aviation-safety.net*. Viitattu 4.11.2021.
15. ↑  Harro Ranter: ASN Aircraft accident Boeing 747-237B VT-EFO Cork, Ireland *aviation-safety.net*. Viitattu 4.11.2021.
16. ↑  Fleet Details Air India. Viitattu 3.4.2014.
17. ↑  VT-ESM Air India Boeing 747-437 PlaneSpotters. Viitattu 11 February 2013.
18. ↑  VT-ALA Air India Boeing 777-237(LR) PlaneSpotters. Viitattu 11 February 2013.
19. ↑  VT-ALJ Air India Boeing 777-337(ER) PlaneSpotters. Viitattu 11 February 2013.
20. ↑  Air India takes delivery of its first Boeing 787 Dreamliner  7.9.2012. Reuters.  Arkistoitu 7.4.2014. Viitattu 3.4.2014. (englanniksi)
21. ↑  Air India's Dreamliner to be in service from Sep 19 Calcutta News. Viitattu 13.9.2012.  [vanhentunut linkki]
22. ↑  All 27 Dreamliners to be delivered by 2016  1.7.2012. Business Standard.
23. 1 2  Air India Historic Fleet PlaneSpotters.
24. ↑  Air India : The story of the aircraft Airwhiners.net.
25. ↑  Air India 1951 - 1960 Air India.

Aiheesta muualla
----------------

* Kuvia tai muita tiedostoja aiheesta **Air India** Wikimedia Commonsissa

* Air Indian verkkosivut